CHIEF MINISTER HNENAH TAEKWONDO HONORARY 7TH DAN (BLACK BELT) HLAN,"805/2024-2025 Dated Aizawl, the 13th June, 2024: Vawiin khan Mizoram Amatuer Taekwondo Association, World Pro Taekwondo Headquarters leh World Taekwondo Headquarters, Kukkiwon te tangkawp chuan Chief Minister Pu Lalduhoma hnenah Honorary 7 Dan (Black Belt) leh Certificate of appreciation an hlan. Chief Minister chuan, khawvela Taekwondo thuneitu sang ten kei tehlul hetianga chawimawina min pek chhan chu Mizoram Amatuer Taekwondo Association te hnathawh that vang te, Mizo thalai he sports khelten hmingtha taka an khelh vang te, India rama an chawi lar nasat vang te a ni a, ka lawm hle a ni, a ti a. An kal zelna turah duhsakna a hlan a ni. Chawimawina hlantu Taekwondo Association te chuan, Mizorama Taekwondo hmasawnna a that vang te, sawrkarin a thawhpui that vang te, India Taekwondo dinhmun chawikanna atana Chief Minister thawhhlawk vang te leh Taekwondo a lar zel theih nana amahah beiseina sang tak an neih vang tea hlan an nih thu an sawi a. Khawvel hruaitu ropui tak tak te hnenah an lo hlan tawh thin a. Chief Minister lo ni tawh Pu Lal Thanhawla hnenah pawh 1 Dan (Black Belt) an lo hlan tawh a ni. Tuna Chief Minister hnena Belt an hlan hi India rama Dan sang ber a ni a, Grand Master Prof. Hee Do Kim chuan Certificate hlanin Belt hi a hrentir a ni. He belt hlannaah hian Grand Master, Prof. Hee Do Kim, 9th Dan, Grand Master Lee Jae Ku, International Master 8th Dan, South Korea te, Prof. Rualkhuma Colney, President, MATA leh a thawhpuite an tel a ni. Attachment Loading attachment...",Dated: 13 th Jun 24 6:31 PM,https://dipr.mizoram.gov.in/post/chief-minister-hnenah-taekwondo-honorary-7th-dan-black-belt-hlan